Publication: Magyar Közlöny
Issue: MK-1998-84 (Year: 1998, Number: 84)
Era: 1990-2004
Section: 
Paragraph Index: 3

2. § Az Egyezmény magyar nyelvű szövege a következő: „Egyezmény a Magyar Köztársaság Kormánya és az Orosz Föderáció Kormánya között a kultúra, a tudomány és az oktatás területén folyó együttműködésről A Magyar Köztársaság Kormánya és az Orosz Föderáció Kormánya az Európai Biztonsági és Együttműködési Értekezlet Helsinki Záróokmányának, a Madridi és Bécsi Találkozók Záróokmányainak, valamint a Párizsi Charta az Új Európáért megállapításainak az elveitől és céljaitól vezérelve, támaszkodva a két nép történelmileg kialakult kulturális kapcsolataira, figyelembe véve a két országban lezajló politikai, gazdasági és társadalmi változásokat, abból a célból, hogy a kulturális, tudományos és oktatási intézmények közötti kölcsönösen előnyös együttműködést támogassák, valamint kölcsönös jelentőséget tulajdonítva az emberek közötti közvetlen kapcsolatoknak a következőkben állapodtak meg:

Source: https://magyarkozlony.hu/hivatalos-lapok/7081051d65a7b2f0300f1af2f3be1c9fb4bc23f3/dokumentumok/1dde8be70668810cd1af1560bcd834e68a2d2fb4/letoltes